**TRÉNERI ÁLTALÁNOS SZERZŐDÉSI FELTÉTELEK**

**2024.10.25.**

1. **Általános rendelkezések**

1. Krámer Zsófia, mint szolgáltató (a továbbiakban: Tréner; részletes adatok és elérhetőség: Krámer Zsófia E.V. székhely: 1191 Budapest, Kisfaludy u. 8., Adószám: 90836967-1-43, e-mail: kramerzsofia.intimtorna@gmail.com;) Kriston-módszerhez kapcsolódó foglalkozásokat (tanfolyam, tábor, stb.) tart (a továbbiakban: Tanfolyamok) a jelentkező érdeklődők számára.

2. A Tréner a www.intimtorna.hu weboldalon (a továbbiakban: Weboldal) keresztül, a Tréner által meghirdetett Tanfolyamok lebonyolításáért felel. A Tréner biztosítja a Vásárlók részére a Weboldalakon meghirdetett Tanfolyamoknak a Weboldalon meghirdetett időben és helyen történő lebonyolítását.

3. A jelen Általános Szerződési Feltételek (a továbbiakban: Tréneri ÁSZF) határozza meg a Tréner, valamint a Tanfolyamra jelentkező érdeklődő természetes személy (a továbbiakban: Vásárló; a továbbiakban együttesen: Szerződő Felek) között a Szolgáltatás igénybevételének feltételeit, valamint a Felek között keletkező jogokat és kötelezettségeket.

**II. A Szolgáltató és a Tréner viszonya**

A Weboldalt működtető szolgáltató (VITÁL-TRÉNING Egészségmegőrző Korlátolt Felelősségű Társaság) kizárólag a tanfolyamra való jelentkezés lebonyolítását biztosítja, azaz a szolgáltató a Tanfolyam szervezésében és megtartásában nem vesz részt, tevékenysége és felelőssége a jelentkezés lebonyolítására korlátozódik. A szolgáltató és a Tréner által nyújtott szolgáltatások – és az értük való felelősség – tehát elkülönülnek. A Tanfolyam a meghirdetett feltételeknek megfelelő lebonyolítása a Tréner kötelezettsége. A Szolgáltató nem vállal semmilyen felelősséget a Tanfolyam szervezése, megvalósulása vagy elmaradása kapcsán. A Weboldalon keresztül egy adott Tanfolyamra való jelentkezés eredménye ennek megfelelően egy szerződés a Tréner és a Vásárló között, amelyben a Tréner vállalja a Tanfolyam megszervezését és megtartását a Vásárló pedig megfizeti a Tanfolyamon való részvétel ellenértékét Tréner számára. A Vásárló által kiválasztott Tanfolyamon való tényleges részvétel tekintetében a Vásárló a Trénerrel kerül szolgáltatási jogviszonyba. A Tanfolyam a meghirdetettnek megfelelő lebonyolítása a Tréner kötelezettsége.

**III. A Tréneri ÁSZF elfogadása**

A Vásárló Tanfolyamra jelentkezése internetes vásárlásnak minősül, amely során a „Jelentkezem” gomb használatát megelőzően elfogadja a Tréner által tartott Tanfolyamra vonatkozó szerződés feltételeket (Tréneri ÁSZF). A szerződés létrejöttével a Vásárló kijelenti, hogy a jelen Tréneri ÁSZF-ben foglalt feltételeket megismerte és magára nézve kötelezőnek elfogadta, továbbá tudomásul veszi a Tanfolyam igénybevételéhez szükséges adatai kezelésére vonatkozó szabályokban (Tréneri Adatkezelési Tájékoztató) foglaltakat.

**IV. Írásbeli szerződés, iktatott forma, a szerződés nyelve, a Tréneri ÁSZF területi hatálya**

1. Az internetes vásárlás útján létrejött szerződés nem minősül írásbeli szerződésnek, így az iktatott formában nem hozzáférhető. A szerződés létrejöttét az elektronikusan elmentett vásárlási adatok igazolják.

2.A Felek közötti megállapodás magyar nyelven jön létre. Jelen Tréneri ÁSZF területi hatálya kiterjed minden olyan jelentkezésre (szerződéskötésre), amely a Weboldalon keresztül történik Tanfolyamon való részvétel céljából.

**V. A Tréneri ÁSZF módosítása**

A Tréner tájékoztatja Vásárlót és Vásárló kifejezetten tudomásul veszi, hogy a Tréner jogosult a Tréneri ÁSZF-et egyoldalúan módosítani. A Tréneri ÁSZF módosításának esetén a Tréner a Vásárlót a változásoknak a Weboldalakon történő közzététele útján értesíti, a módosítás hatályba lépését megelőzően legalább harminc (30) nappal.

**VI. A Vásárlás feltételei**

1. A Tréner fenntartja magának a jogot, hogy a Vásárló megrendelését indokolt esetben visszautasítsa, így különösen valótlan, vagy hiányos adatok megadása, illetve a Kriston-módszerrel, vagy a Jelentkezéssel történő bármilyen visszaélés esetén.

2. A Vásárló kijelenti, hogy adatai a valóságnak megfelelően kerültek megadásra a Weboldalon. A Tréner kizárja felelősségét a vásárlás során megadott téves, hibás vagy hamis adatok vagy e-mail cím megadásából eredő kárért, ugyanakkor az ezzel kapcsolatosan felmerülő kárának megtérítését követelheti a Vásárlótól. A Tréner a Vásárló által megadott adatoknak megfelelően felel a teljesítésért és a számla kiállításáért. A Vásárlónak bármikor lehetősége van adatait ellenőrizni és módosítani. A Tréner jogosult törölni a nyilvánvalóan hibás vagy hamis adatokat, továbbá kétség esetén jogosult a Vásárló valódiságát ellenőrizni.

**VII. A Tanfolyamra jelentkezés, szerződéskötés, internetes vásárlás menete**

1. Tanfolyam kiválasztása

A Vásárló a főoldalon vagy a TRÉNINGEK menüpontban választhatja ki a számára megfelelő Tanfolyamot, illetve egyéb rendezvényt, amelyekről a Weboldalakon részletes tájékoztatás olvasható. A Tanfolyam típus kiválasztását követően a a találati oldalon választhatja ki a keresett Tanfolyamot, amely hely és időpont, illetve a Tréner személye alapján számára megfelel. A Vásárló a TRÉNEREK menüpontban választhat a Vásárló által megadott helyhez közel működő Trénerek szolgáltatásai közül. A Tanfolyam kiválasztását követően a „JELENTKEZEM” gomb megnyomása után a Vásárlónak választani kell az adott Tréner által meghatározott fizetési opciók közül, amely trénerenként eltérő lehet: bankkártyás fizetés, banki átutalással történő fizetés vagy készpénzes fizetés a Tanfolyam megkezdésekor, illetve ajándékutalvánnyal történő fizetés, ha a Tréner ilyet elfogad.

2. A Vásárló a Weboldalon a fizetési opció kiválasztását követően találkozik azokkal a nyilatkozatokkal, amelyeket meg kell tennie a jelentkezés (vásárlás) véglegesítése érdekében. Ennek keretében el kell fogadnia

a) a Tréner ÁSZF-jét (Tréneri ÁSZF),

b) a Tréner Adatkezelési Tájékoztatóját (Tréneri Adatkezelési Tájékoztató)

c) a szerzői jogi nyilatkozatot és

d) az előfeltételeknek való megfelelési nyilatkozatot.

3. A jelentkezés (vásárlás) után Vásárló egy Tájékoztató e-mail üzenetet kap az általa megadott e-mail címre, amely tartalmazza a Tanfolyam fontosabb adatait, a választott fizetési módot és az ahhoz kapcsolódó instrukciókat.

Ha ezt a visszaigazolást 24 órán belül nem kapja meg, kérjük, hogy a tanfolyam@intimtorna.hu e-mail címre küldje el erre vonatkozó jelzését.

4. Vételár, fizetési és számlázási feltételek

4.1. Tréner a Vásárlót a Vásárló által megadott e-mail címen keresztül tudja elérni. A hibás e- mail cím megadásából fakadó minden kárért a Vásárlót terheli a felelősség.

4.2. A Tanfolyamok árát a Tréner határozza meg és teszi közzé a Weboldalon. A feltüntetett árak bruttó árak. A Tréner fenntartja magának a jogot, hogy bármikor megváltoztassaa a Tanfolyamok díját. Az árváltoztatás joga nem alkalmazható a már megkezdett Tanfolyamokra.

4.3. A Tréner határozza meg azt is, hogy a banki átutalásos fizetés vagy helyszíni készpénzes vagy utalványos fizetési opciók közül melyike(ke)t fogadják el és kér-e kötelező előleget. A Weboldalon a fizetési opciók között csak azok jelennek meg, amelyeket az adott Tanfolyamot tartó Tréner elfogad. A Tanfolyamok díját a Vásárló a Tájékoztató levél tárgyú visszaigazoló e-mailben kapott információk alapján fizeti meg Tréner számára.

4.4. A Tanfolyam díjáról kiállított számlát a Tanfolyamot tartó Tréner e-mailen küldi el a jelentkezéskor megadott címre az ott szereplő adatok alapján.

**VIII. Elállás a vásárlástól, felmondás**

1. A Vásárló a „Jelentkezem” gomb megnyomása előtt bármikor, következmények nélkül megszakíthatja a vásárlását. Ezt követően azonban a Vásárló érvényesen jelentkezett a Tanfolyamra, ugyanakkor a fogyasztó és a vállalkozás közötti szerződések részletes szabályairól szóló 45/2014. (II. 26.) Korm. rendelet 20. § (2) bekezdésének b) pontja értelmében a jelentkezést követő 14 napon belül megilleti az elállási jog, melyet köteles írásban gyakorolni.

2. A Vásárló az elállási jogát az 1. számú mellékletben található Elállási/Felmondási nyilatkozat megfelelő kitöltésével és a kiválasztott Tanfolyamot tartó Tréner részére való megküldésével gyakorolhatja.

3. A Vásárló kifejezetten tudomásul veszi, hogy a Tanfolyam a meghirdetett időpontban kerül megszervezésre és megtartásra. Amennyiben a Vásárló olyan Tanfolyamra jelentkezett, amely a Jelentkezést követően kevesebb, mint 14 napon belül kezdődik, akkor úgy kell tekinteni, hogy a Tréner a szolgáltatás teljesítését a Vásárló kifejezett, előzetes beleegyezésével kezdte meg. Ebben az esetben a Vásárlót a jelentkezést követően indokolás nélküli felmondási jog illeti meg, ami a Vásárló és a Tréner közötti szerződést a jövőre nézve szünteti meg, azaz a Tréner a már teljesített Szolgáltatás díjára igényt tarthat, azt követelheti, illetve azt nem köteles visszatéríteni.

4. A Vásárló tudomásul veszi, hogy a Trénernek a Tanfolyam megszervezésével kapcsolatban költségei merülnek fel – pl. terembérleti díj – amelynek összege függhet a jelentkezők számától. Amennyiben a Vásárló elállási vagy felmondási jogát a Tanfolyam kezdő időpontja előtt kevesebb, mint 10 nappal közli a Trénerrel, akkor a Tréner jogosult 10.000 Ft-ot, azaz tízezer forintot, kevesebb, mint 7 napon belül, úgy 15.000 Ft-ot, azaz tizenötezer forintot, 48 órán belül pedig a teljes tanfolyami díjat visszatartani a már kifizetett tanfolyami díjból vagy ennek az összegnek a megfizetését követelni a Vásárlótól a felmerült kiadásai fedezetéül. A különbözetet Tréner 14 napon belül köteles visszafizetni.

**IX. A Tréner szolgáltatásának feltételei**

1. A Tréner csak a neki felróható szándékos vagy súlyosan gondatlan hibákkal okozott károkért felel, és felelősségének mértéke nem haladhatja meg a vásárlási tranzakció értékét.

2. A Vásárló tudomásul veszi, hogy a Tréner vagy a Szolgáltató nem felelős semmilyen olyan kárért vagy visszaélésért, amely a bankkártyával történő fizetés során vagy következtében keletkezik.

3. A Tréner kizárja a felelősséget minden olyan kárért, amelyet a Vásárló, vagy harmadik személy szerződés- illetve jogellenes tevékenysége vagy mulasztása okozott.

4. A Tréner az oktatás minőségéért felelősséget vállal, azonban az otthoni alkalmazás a Vásárló felelőssége. A tanultaktól való eltérő gyakorlat alkalmazása nem javasolt.

5. A Tanfolyamhoz kapcsolódó információkat tartalmazó emailek a Tréner rendes üzletviteléhez, a Vásárlói élmény és a Tanfolyamok színvonalának fenntartásához szükségesek és nem minősülnek hírlevélnek.

6. A Tréner korlátozás nélkül jogosult a Vásárló észrevételeinek hasznosítására, felhasználására, közzétételére, átdolgozására, törlésére, nyilvánosságra hozatalára anélkül, hogy a Vásárló részére ezért bármilyen módon ellenszolgáltatást kellene nyújtania.

7. A Tanfolyam megfelelő lebonyolítása a meghirdetett időpontban és helyszínen a Tréner kötelezettsége. A Tréner és a Tanfolyam adatai a jelentkezést követően küldött emailben (visszaigazolás), illetve a Weblapon szerepelnek. A Tréner mindent megtesz annak érdekében, hogy a Tanfolyam esetleges elmaradása esetén emailben tájékoztassaa a Vásárlót és a Tanfolyam egy későbbi időpontban történő megtartását vagy a Tanfolyam árának teljeskörű visszatérítésének módját egyeztessék.

8. A Tréner a vásárláskor megadott személyes adatokat a jogszabályoknak megfelelően, az adatvédelmi tájékoztatójában meghatározottak szerint kezeli.

**X. A Tanfolyamra vonatkozó szabályok**

1. A Jelentkezés és az azt követően kapott visszaigazolás nem ruházható át.

2. Amennyiben a visszaigazoláson más nem kerül feltüntetésre, úgy a visszaigazolás az azon szereplő Tanfolyamon való részvételre jogosítja fel annak felmutatóját, egy főt.

3. Amennyiben a Visszaigazolásban szereplő időpont vagy helyszín utóbb módosul, úgy erről a Tanfolyamot szervező Tréner közvetlenül értesíti a Vásárlót.

5. **A Tanfolyamról kép- és hangfelvétel, jegyzet semmilyen formában nem készülhet**.

6. A Vásárló a jelen Tréneri ÁSZF elfogadásával kijelenti és vállalja, hogy

- a Tanfolyamon jobb életminőségének elérése érdekében vesz részt, mely nem helyettesíti a szakértői diagnózist, kezelést, ugyanakkor az adottságai figyelembevételével, saját felelősségére alkalmazza az elsajátított ismereteket;

- az itt megszerzett tudást kizárólag saját épülésére hasznosítja;

- amennyiben fitnesz/jóga/gyógytorna stb. oktatással foglalkozik, akkor a Tanfolyamon megismert gyakorlatokat saját foglalkozásaiba nem építi be (a tilalom kiterjed a gyakorlatoknak módosított formában vagy más elnevezéssel való integrálására is;

- a tréningen elsajátított gyakorlatok, valamint a hanganyagot semmilyen formában nincs joga továbbadni, nyilvánosságra hozni, azok Kriston Andrea szellemi tulajdonát képezik és javára szerzői jogi oltalom alatt állnak;

- a jelen nyilatkozatban vállalt kötelezettségei megsértése esetén anyagilag is felelősségre vonható;

- a tanfolyamra jelentkezés során tekintetbe veszi a következőket: altesti szerveit érintő kezelés, műtétet követően megvárja a fájdalom elmúltát, és az orvos azon engedélyét, hogy normál életvitelt folytathat. Várandósan, amennyiben az orvos nem tiltja a normál életvitelt, úgy bátran érkezhet a tanfolyamra a 9 hónap alatt bármikor. Trombotizálódott aranyér esetén annak szakorvosi kezelését követően javasolt a tanfolyam.

7. A jelen Tréneri ÁSZF rendelkezéseit, illetve a Tanfolyam helyszínéül szolgáló intézmény házirendjét, a biztonsági szolgálat és egyéb rendvédelmi szervek utasításait megszegő Vásárlót a Tréner a Tanfolyam biztonságos lebonyolítása illetve a Tanfolyamon tartózkodó személyek zavartalan részvételének biztosítása érdekében eltávolíthatja. Az ilyen indokból történő kizárás esetén a Tréner kártérítésre vagy a Tanfolyam díjának részleges vagy teljes visszatérítésére nem kötelezhető.

8. Az otthoni gyakorlását segítő hanganyag szerzői jogvédelem alatt áll. Vásárló tudomásul veszi, hogy a hangfile tartamát sem egészében, sem részben, kereskedelmi forgalomba nem hozhatja, a hanganyagot nem sokszorosíthatja, nem többszörözheti, nem terjesztheti, nem adhatja tovább másnak, nyilvánosság előtt nem játszhatja le, nem dolgozhatja át, az internetre, közösségi oldalakra nem teheti föl. Tudomásul veszi, hogy a szerzői jog megsértéséért anyagi felelősséggel tartozik.

9. Amennyiben háború, lázadás, terrorcselekmény, sztrájk, baleset, tűz, blokád, árvíz, természeti katasztrófa, súlyos energiaellátási zavar vagy más olyan előre nem látható és elháríthatatlan akadály következményeképpen, amely a Vásárló, illetőleg a Tréner hatókörén kívül esik, valamelyikük nem képes valamilyen szerződéses kötelezettségének eleget tenni, úgy ezen személy nem tartozik felelősséggel semmilyen veszteségért vagy kárért, amely ezen események következtében előállt.

**XI. Értékelés**

1. A Vásárlónak lehetősége van a Tréner megadott szempontok szerinti pontozásos és szabad szöveges értékelésére, amennyiben részt vett egy Tréner által tartott Tanfolyamon. Az értékelés megjelenik a Weboldalon a Vásárló keresztnevének feltüntetése mellett, azonban szolgáltató semmilyen formában nem hozza nyilvánosságra az értékelést adó teljes nevét. A Tréner értékelése opcionális, ugyanakkor amennyiben tartozik gyakorlást segítő hanganyag a Tanfolyamhoz, úgy annak elérése ehhez kötött. Trénernek joga van, hogy utólag sértőként értékelje a közzétett értékelést, jelezve ezt a Weboldal szolgáltatója felé, amelyet követően szolgáltató felülvizsgálja a kérdéses értékelést és amennyiben valóban sértőnek ítéli, úgy az értékelés törlésre kerülhet.

2. A Vásárló kötelezettséget vállal arra, hogy az értékelésekor nem tesz jogsértő, a jóhírnévre, becsületre sértő, etikátlan, valótlan vagy bármilyen egyéb ok vagy tény alapján a szolgáltatóra, másik vásárlóra vagy bármely Trénerre sérelmes megnyilvánulást. A Weboldal szolgáltatója csupán akkor ellenőrzi az értékeléseket, ha annak tartalmára felhívják a figyelmét. Ebben az esetben a szolgáltató a rendelkezésére álló információk alapján mérlegeli az ügy összes körülményét, és szabadon dönt a teljes értékelés eltávolításáról. Ezen túlmenően is, szolgáltató fenntartja a jogot, hogy bármilyen értékelést saját belátása szerint bármikor eltávolítson.

**XII. Panaszkezelés és egyéb jogérvényesítő lehetőségek**

A Vásárló a vásárlással vagy a Szolgáltató tevékenységével kapcsolatos fogyasztói kifogásait az alábbi elérhetőségen terjesztheti elő: [info@intimtorna.hu](mailto:info@intimtorna.hu) (központi e-mail cím), vagy [kramerzsofia.intimtorna@gmail.com](mailto:kramerzsofia.intimtorna@gmail.com) (Tréner e-mail címe).

A Weboldal szolgáltatója a hozzá írásban érkezett panaszt haladéktalanul továbbítja Tréner számára, aki azt 30 napon belül érdemben megválaszolja. A panasz elutasítása esetén a Tréner tájékoztatja a Vásárlót az elutasítás indokáról, valamint arról, hogy a Vásárló a panasz jellegétől függően mely hatóság, vagy békéltető testület eljárást kezdeményezheti. Amennyiben a Tréner és a Vásárló között esetlegesen fennálló jogvita a Trénerrel folytatott tárgyalások során nem rendeződik, a Vásárló bírósági eljárást kezdeményezhet, továbbá – amennyiben a Vásárló fogyasztónak minősül – fogyasztói jogvita esetén az alábbi jogérvényesítési lehetőségek állnak nyitva a Vásárló számára:

- Panasztétel a fogyasztóvédelmi hatóságnál,

A fogyasztóvédelmi elsőfokú hatósági feladatokat a fogyasztó lakóhelye szerint illetékes fővárosi és vármegyei kormányhivatalok látják el, ezek listája itt található: <http://www.kormanyhivatalok.hu/>

- Békéltető testület eljárásának kezdeményezése.

Amennyiben az Ön fogyasztói panaszát elutasítjuk, úgy Ön jogosult az Ön lakóhelye, tartózkodási helye szerinti illetékes, vagy az Ön által a kérelemben megjelölt Békéltető Testülethez fordulni. A békéltető testület eljárása megindításának feltétele, hogy a fogyasztó az érintett vállalkozással közvetlenül megkísérelje a vitás ügy rendezését.

A békéltető testület – kivéve, ha a fogyasztó személyes meghallgatást kér - a meghallgatást személyes jelenlét nélküli, hang- és képi átvitelt egyidejűleg biztosító elektronikai eszköz útján online formában tartja meg (a továbbiakban: online meghallgatás). A Trénert a békéltető testületi eljárásban együttműködési kötelezettség terheli, ennek keretében köteles a békéltető testület felhívására határidőn belül válasziratát megküldeni a békéltető testület számára. A fogyasztói jogviták online rendezéséről, valamint a 2006/2004/EK rendelet és a 2009/22/EK irányelv módosításáról szóló, 2013. május 21-i 524/2013/EU európai parlamenti és tanácsi rendelet alkalmazásának kivételével a vállalkozás a meghallgatáson egyezség létrehozatalára feljogosított személy részvételét biztosítani köteles. Az online meghallgatáson a vállalkozás egyezség létrehozására feljogosított képviselője köteles online részt venni. Ha a fogyasztó személyes meghallgatást kér, a vállalkozás egyezség létrehozására feljogosított képviselője köteles legalább online részt venni a meghallgatáson.

Az egyes megyékben található békéltető testületek elérhetőségeit itt megtekintheti: <http://www.bekeltetes.hu/index.php?id=testuletek>.

Amennyiben a Vásárló, mint fogyasztó nem fordult békéltető testülethez, vagy az eljárás nem vezetett eredményre, úgy a fogyasztónak a jogvita rendezése érdekében lehetősége van bírósághoz fordulni. Amennyiben a Vásárló fogyasztónak minősül, úgy a Pp. 26.§ (1) bekezdés alapján a fogyasztóval szemben jelen szerződésből eredő vitás ügyekben a fogyasztó belföldi lakóhelye szerinti bíróság kizárólagosan illetékes. Egyéb ügyekben a Szolgáltató székhelye szerinti illetékes és hatáskörrel rendelkező bíróságot kötik ki a felek, mint illetékes bíróságot.

**XIII. Vásárló szerzői művekkel kapcsolatos vállalása**

A Tanfolyamon elhangzott információk és más dokumentumok, valamint a Weboldalon megjelenített információk szerzői jogi védelem alatt állnak, az ezekhez fűződő jogok a Weboldal szolgáltatóját, illetve a jogtulajdonosokat illetik meg. A szerzői műveket a jogtulajdonosok kifejezett előzetes írásbeli jóváhagyása nélkül a vásárló a honlap céljától eltérően nem használhatja, nem másolhatja, nem terjesztheti, és nem teheti közzé.

**XIV. Záró rendelkezések**

1. A jelen Tréneri ÁSZF közzététele napjától határozatlan ideig érvényes.

2. A jelen Tréneri ÁSZF magyar nyelven készült, értelmezésében a magyar jog szabályai az irányadók.

3. A jelen Tréneri ÁSZF-ben nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései megfelelően irányadóak.

4. A jelen Tréneri ÁSZF-ben nem szabályozott kérdésekre, valamint értelmezésére a magyar jog az irányadó, különös tekintettel a Polgári Törvénykönyvről szóló 2013. évi V. törvény (a továbbiakban: Ptk.), a fogyasztóvédelemről szóló 1997. évi CLV. törvény, az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény, a fogyasztókkal szembeni tisztességtelen kereskedelmi gyakorlat tilalmáról szóló 2008. évi XLVII. törvény, valamint a fogyasztó és a Szolgáltató közötti szerződések részletes szabályairól szóló 45/2014. (II. 26.) Korm. rendelet vonatkozó rendelkezéseire. A vonatkozó jogszabályok kötelező rendelkezései a felekre külön kikötés nélkül is irányadók.

5. Jelen ÁSZF alkalmazásában fogyasztónak az a 18. életévét betöltött természetes személy minősül, aki a Ptk. 8:1. § (1) bekezdés 3. pontja szerint szakmája, önálló foglalkozása vagy üzleti tevékenysége körén kívül jár el.

6. Szolgáltató és a Vásárló vitás ügyeiket elsősorban békés úton próbálják rendezni. Ha a jelen Szabályzat bármely része érvénytelenné, jogellenessé vagy érvényesíthetetlenné válik, az a fennmaradó részek érvényességét, jogszerűségét és érvényesíthetőségét nem érinti.

A jelen Tréneri ÁSZF Budapesten, 2025.03.27 napján került elfogadásra.

**1. sz. melléklet**

**Elállási/Felmondási mintatájékoztató**

**Elállási/Felmondási jog**

Ön 14 napon belül jogosult indokolás nélkül elállni e szerződéstől. Hasonlóképpen, ha a szolgáltatás nyújtására irányuló szerződés esetén a szerződés teljesítése megkezdődött, Ön jogosult 14 napon belül indokolás nélkül felmondani a szerződést.

Az elállási/felmondási határidő a szolgáltatás nyújtására irányuló szerződés esetén a szerződés megkötésének napjától számított 14 nap elteltével jár le.

Ha Ön elállási/felmondási jogával élni kíván, elállási/felmondási szándékát tartalmazó egyértelmű nyilatkozatát köteles eljuttatni (például postán, telefaxon vagy elektronikus úton küldött levél útján) az Ön által kiválasztott Tanfolyamot tartó Tréner címére. (Trénerek menüpont alatt – ***https://www.intimtorna.hu/hu/trenerek)***

Ebből a célból felhasználhatja a mellékelt elállási/felmondási nyilatkozat-mintát is.

Ön határidőben gyakorolja elállási/felmondási jogát, ha a fent megjelölt határidő lejárta előtt elküldi elállási/felmondási nyilatkozatát.

**Az elállás/felmondás joghatásai**

Ha Ön eláll ettől a szerződéstől, haladéktalanul, de legkésőbb az Ön elállási nyilatkozatának kézhezvételétől számított 14 napon belül visszatérítjük az Ön által teljesített valamennyi ellenszolgáltatást. A visszatérítés során az eredeti ügylet során alkalmazott fizetési móddal egyező fizetési módot alkalmazunk, kivéve, ha Ön más fizetési mód igénybevételéhez kifejezetten a hozzájárulását adja; e visszatérítési mód alkalmazásából kifolyólag Önt semmilyen többletköltség nem terheli.

A meghatározott időpontban meghirdetett Tanfolyamokra történő jelentkezés során Ön kifejezetten elfogadta, hogy a Tréner a Szolgáltatást a meghirdetett időpontban nyújtja, abban az esetben is, ha ez az időpont az elállási határidőn belül esik. Ezzel Ön kifejezetten elfogadta, hogy esetlegesen az elállási idő letelte előtt kezdődjön meg a szolgáltatás teljesítése, ezért felmondása esetén Ön köteles megtéríteni a Tréner számára a szerződés megszűnésének időpontjáig arányosan teljesített szolgáltatásért járó összeget. Hasonlóképpen visszatérítjük az Ön által nyújtott ellenszolgáltatás azon részét, amely meghaladja az általunk nyújtott szolgáltatás ellenértékét.”

***Elállási/Felmondási nyilatkozatminta***

(csak a szerződéstől való elállási/felmondási szándék esetén töltse ki és juttassa vissza)

Címzett: [a Tanfolyamot tartó Tréner neve, e-mail címe]

Alulírott [teljes név] kijelentem, hogy gyakorlom elállási/felmondási jogomat az alábbi szolgáltatás nyújtására irányuló szerződés tekintetében:

Szerződéskötés időpontja:

A fogyasztó neve:

A fogyasztó címe:

Tanfolyam pontos helye és időpontja, tanfolyam megnevezése:

A fogyasztó aláírása: [kizárólag papíron tett nyilatkozat esetén]

Kelt [hely, idő]